62021CJ0827_INF
2023 m. balandžio 27 d. Teisingumo Teismo (devintoji kolegija) sprendimas
Banca A / ANAF ir Preşedintele ANAF (Jungimo direktyvos taikymas vidaus situacijoje)
(Byla C‑827/21) (
1
)
„Prašymas priimti prejudicinį sprendimą – Direktyva 2009/133/EB – 7 straipsnis – Prijungimas – Išimtinai vidaus sandoris – Sąjungos teisės viršenybė ne Sąjungos teisės taikymo srityje – Nebuvimas – Sąjungos teisės aiškinimas ne jos taikymo srityje – Teisingumo Teismo jurisdikcija priimti prejudicinį sprendimą – Sąlyga – Sąjungos teisė, kuri pagal nacionalinę teisę taikoma tiesiogiai ir besąlygiškai“
1.
Prejudiciniai klausimai – Teisingumo Teismo jurisdikcija – Ribos – Mokesčių sistema, taikoma įvairių valstybių narių įmonių jungimui, skaidymui, turto perleidimui ir keitimuisi akcijomis – Direktyva 2009/133 – Taikymo sritis – Visiškai vidaus dviejų įmonių, turinčių registruotas buveines toje pačioje valstybėje narėje, jungimo operacija – Neįtraukimas – Nacionalinio teismo pareiga pagal šią direktyvą aiškinti nacionalinę normą, taikomą visiškai vidaus jungimo operacijoms – Nebuvimas
(SESV 267 straipsnis; Tarybos direktyva 2009/133)
(žr. 35–40 punktus ir rezoliucinės dalies 1 punktą)
2.
Prejudiciniai klausimai – Teisingumo Teismo jurisdikcija – Ribos – Prašymas išaiškinti Sąjungos teisės nuostatas, kurios pagrindinėje byloje akivaizdžiai netaikomos – Direktyva 2009/133 – Sąjungos teisės nuostatos, pagal nacionalinę teisę tiesiogiai ir besąlygiškai taikomos į jų taikymo sritį nepatenkančioms aplinkybėms – Nebuvimas – Teisingumo Teismo jurisdikcijos nebuvimas atlikti tokį aiškinimą
(SESV 267 straipsnis; Tarybos direktyva 2009/133)
(žr. 43–56 punktus, rezoliucinės dalies 2 punktą)
Rezoliucinė dalis
1.
Sąjungos teisė neįpareigoja nacionalinio teismo pagal 2009 m. spalio 19 d. Tarybos direktyvą 2009/133/EEB dėl bendros mokesčių sistemos, taikomos įvairių valstybių narių įmonių jungimui, skaidymui, daliniam skaidymui, turto perleidimui bei keitimuisi akcijomis, ir SE arba SCE registruotos buveinės perkėlimui iš vienos valstybės narės į kitą, aiškinti nacionalinės teisės nuostatą, taikomą visiškai vidaus dviejų įmonių, turinčių registruotas buveines toje pačioje valstybėje narėje, jungimo operacijai, nes ši operacija nepatenka į šios direktyvos taikymo sritį.
2.
Teisingumo Teismas neturi jurisdikcijos atsakyti į prejudicinius klausimus dėl Direktyvos 2009/133 aiškinimo, nes, viena vertus, pagrindinės bylos aplinkybės nepatenka į šios direktyvos taikymo sritį, ir, kita vertus, pagal nacionalinę teisę ši direktyva nėra taikoma šioms aplinkybėms tiesiogiai ir besąlygiškai.
(
1
)	OL C 165, 2022 4 19.